KOMISJONI TEATIS EUROOPA PARLAMENDILE, mis on esitatud Euroopa Liidu toimimise lepingu artikli 294 lõike 6 alusel ning milles käsitletakse nõukogu seisukohta järgmise õigusakti vastuvõtmise kohta: Ettepanek: Euroopa Parlamendi ja nõukogu määrus müraga seotud käitamispiirangute eeskirjade ja korra kehtestamise kohta liidu lennujaamades tasakaalustatud lähenemisviisi raames ning Euroopa Parlamendi ja nõukogu direktiivi 2002/30/EÜ kehtetuks tunnistamise kohta /* COM/2014/0205 final - 2011/0398 (COD) */





2011/0398 (COD) KOMISJONI TEATIS EUROOPA PARLAMENDILE, mis on esitatud Euroopa Liidu toimimise lepingu artikli 294 lõike 6 alusel ning milles käsitletakse nõukogu seisukohta järgmise õigusakti vastuvõtmise kohta: Ettepanek: Euroopa Parlamendi ja nõukogu määrus müraga seotud käitamispiirangute eeskirjade ja korra kehtestamise kohta liidu lennujaamades tasakaalustatud lähenemisviisi raames ning Euroopa Parlamendi ja nõukogu direktiivi 2002/30/EÜ kehtetuks tunnistamise kohta (EMPs kohaldatav tekst) 1. Taust Euroopa Parlamendile ja nõukogule ettepaneku edastamise kuupäev (dokument KOM(2011) 828 (lõplik) – 2011/398 COD): || 1. detsember 2011 Euroopa Majandus- ja Sotsiaalkomitee arvamuse kuupäev: || 28. märts 2012 Euroopa Parlamendi seisukoha kuupäev, esimene lugemine: || 12. detsember 2012 Muudetud ettepaneku edastamise kuupäev: || Ei kohaldata Nõukogu seisukoha vastuvõtmise kuupäev: || 24. märts 2014 2. Komisjoni ettepaneku eesmärk Komisjoni ettepaneku eesmärk on tagada müra kontrollimisel ICAO põhimõtete ja suuniste kogumi (tasakaalustatud lähenemisviisi) ühtne kohaldamine kogu ELis. Esildatud määrusega asendatakse ja tunnistatakse kehtetuks praegune alusakt, st direktiiv 2002/30/EÜ, milles on sätestatud müraga seotud käitamispiirangute eeskirjad ja -kord ELi lennujaamades. Uute eeskirjadega ühtlustatakse otsustusprotsessi eri etappe alates tõendite kogumisest rahvusvaheliselt tunnustatud andmete ja metoodika põhjal ning õigeaegsest ja põhjalikust konsulteerimisest kõikide sidusrühmadega kuni asjaomastele lennuettevõtjatele piisava teavitamistähtaja tagamiseni. Lisaks aitab range otsustusprotsess leida majanduslikult kõige tasuvamaid müra mõju leevendamise lahendusi. Üks ettepaneku elemente sisaldab mõiste „müra piirväärtusega õhusõiduk” (kõige rohkem müra tekitav õhusõiduk õhusõidukipargis) definitsiooni. Selliste õhusõidukite järkjärguline kasutuselt kõrvaldamine võib olla väga kulutõhus mürataseme vähendamise meede, sest tänu sellele paraneb lennujaamade läheduses elavate inimeste elukvaliteet, ent samas antakse pisut hingetõmbeaega ka lennuliikluse edasise kasvu tagamiseks. 3. Märkused nõukogu seisukoha kohta Nõukogu seisukoht kajastab Euroopa Parlamendi ja nõukogu vahel 27. aprillil 2014 saavutatud poliitilist kokkulepet. Komisjon toetab kõnealust kokkulepet. Komisjon on kokkuleppele lisanud avalduse. Nõukogu tehtud olulisemad muudatused hõlmavad tervise tähtsuse täiendavat teadvustamist, konkreetse vahendusmenetluse kasutuselevõttu konsultatsioonide korraldamisel, müra piirväärtusega õhusõidukite järkjärgulise kasutuselt kõrvaldamise tähtaja pikendamist, mürateavet käsitleva sätte täpsustamist, õhusõiduki ja müra piirväärtusega õhusõiduki määratluse muutmise volituste tühistamist ning õigusakti rakendamise küsimusi, kaasa arvatud seniseid tingimusi säilitav klausel, üleminekumeede ja jõustumistähtaja pikendamine. Komisjoni kontrolliõiguse osas on nõukogu seisukohal, et pädev asutus on kohustatud kontrollima komisjoni teatist ja komisjoni oma kavatsustest teavitama. Kokkuvõttes on nõukogu seisukoht suunatud range mürahindamisprotsessi kehtestamisele. Muudatused aitavad veelgi selgitada mürahindamis- ja otsustusprotsessi ning enamik neist on kooskõlas komisjoni esialgse ettepanekuga. Komisjoni leiab, et kõik muudatused võib vastu võtta. 4. Komisjoni avaldused Komisjon on teinud ühe avalduse, et hõlbustada kokkuleppe saavutamist nõukogu ja parlamendi vahel (esitatud lisas). 5. Järeldus Komisjon toetab institutsioonidevaheliste läbirääkimiste tulemusi ja võib seega nõukogus esimesel lugemisel võetud seisukohaga nõustuda. AVALDUS Komisjoni avaldus direktiivi 2002/49/EÜ läbivaatamise kohta „Komisjon arutab liikmesriikidega direktiivi 2002/49/EÜ II lisa (müra arvutamise meetodid), et võtta see vastu lähikuudel. Komisjon kavatseb direktiivi 2002/49/EÜ III lisa (tervisele avalduva mõju hindamine, müradoosi vastuskõverad) vaadata läbi Maailma Terviseorganisatsioonis müra tervisemõju hindamise meetodite osas praegu tehtava töö alusel.”